黄哲
乌栖曲
九月过姑苏，江头霜草枯。
西风吹叶尽，愁杀夜栖乌。
栖乌月明里，霜重惊还起。
无处托安巢，哑哑渡江水。
江波浅复深，东去无还心。
《白苎》吴宫曲，能成哀怨音。
只言欢乐长相保，青春几时秋又老。
可怜西子断肠花，不及虞姬美人草。
舞罢垂杨金缕衣，椒房绛烛明星稀。
越骑争驰海山动，吴歌尚绕梁尘飞。
梁尘飞飞《白苎》哀，乌啼夜半阊门开。
鸱夷浮江麋鹿来，月明犹照姑苏台。
自君之出矣自君之出矣，无处托鳞音。
思君如昼烛，泪尽不明心。